open-index/open-wikipedia-markdown huggingface dataset:
Björn Goop

**Björn Goop** (s. 13. lokakuuta 1976 Mölndal, Ruotsi) on ruotsalainen raviohjastaja ja -valmentaja. Hänellä on yli 130 hevosen valmennustalli Kilin kunnassa Karlstadin pohjoispuolella. Björn Goopin isä Olle Goop oli poikansa tavoin yksi kaikkien aikojen menestyneimpiä ruotsalaisia raviurheilijoita.  Yhteensä he ovat voittaneet Ruotsin ajajaliigan (eniten voittoja vuodessa) 22 kertaa (Björn 12 ja Olle 10). 

Björn Goop aloitti uransa vuonna 1994 vain 17-vuotiaana. Sen jälkeen hän on voittanut yli 7 900 lähtöä.   Goopilla on hallussaan myös Ruotsin yhden kauden voittoennätys. Vuonna 2006 hän saavutti yhteensä 501 voittoa. Samana vuonna Björn rikkoi Stig H Johanssonin 40 miljoonan vuositienestit johon ei ollut vielä silloin pystynyt kukaan.   Samana vuonna Goop ajoi Conny Nobellin voittoon Elitloppetissa, joka on yksi maailman arvostetuimmista ravikilpailuista. Hän voitti Elitloppetin uudelleen vuosina 2014 ja 2017 hevosella Timoko.

Ruotsin Derbyn Goop on voittanut kerran, Ruotsin Kriteriumin kolmesti, Norjan Kriteriumin kahdesti sekä Elitloppetin kolmasti. Vuonna 2018 hän voitti lajin arvostetuimpiin kilpailuihin kuuluvan Prix d’Amériquen ensimmäisen kerran, Timo Nurmoksen valmentamalla Readly Expressillä. Sen jälkeen hän on voittanut kilpailu vielä kaksi kertaa Face Time Bourbonin kärryillä. Lisäksi hän on saavuttanut useita suurkilpailuvoittoja muissa Pohjoismaissa sekä Keski-Euroopassa. 

Suomen tärkeimmissä lähdöissä Goop on ohjastanut ykkössijat Kymi Grand Prixissä 2014 Timokolla ja 2020 Vitruviolla sekä Finlandia-ajossa vuosina 2010 Quarcio du Chenellä, 2012 Sebastian K:lla ja 2018 Readly Expressillä.

Ruotsin raviurheilun kattojärjestö myönsi hänelle oikeuden ohjastaa kultakypärä päässään 12. perättäisen ajajaliigan voiton jälkeen 2015.
## Lähteet
* Stall Goopin kotisivut 
* Svensk Travsport

### Viitteet

## Aiheesta muualla
Kuula (kappale)

”**Kuula**” () on Ott Leplandin esittämä kappale, jolla hän edusti Viroa vuoden 2012 Eurovision laulukilpailussa. 

Kappale sijoittui loppukilpailussa kuudenneksi saaden 120 pistettä. Kappale on Viron euroviisuhistoriassa kuudes, joka esitettiin viroksi.

## Lähteet
Päätie 4 (Ahvenanmaa)

**Päätie 4** () on Ahvenanmaalla kulkeva tie. Muista Ahvenanmaan valtateistä poiketen sen alkupiste ei ole Maarianhaminassa, vaan Finströmissä, ja tie päättyy Getaan. Tien pituus on 21 kilometriä.

## Nähtävyydet
Getassa sijaitsee tien varrella Getan kirkko.
Hans-Georg Koitz

**Hans-Georg Koitz** (s. 4. huhtikuuta 1935 Striegau) on saksalainen roomalaiskatolinen piispa. Hänet vihki papiksi Hildesheimin hiippakuntaan Heinrich Maria Janssen 30. kesäkuuta 1962. Hänet nimitettiin Hildesheimin vihkipiispaksi ja Cantanuksen titulaaripiispaksi 24. elokuuta 1992. Piispaksi vihkiminen seurasi 25. lokakuuta. Pääkonsekraattorina toimi Josef Homeyer, jota avustivat Heinrich Pachowiak ja Heinrich Machens.

Koitz jäi eläkkeelle 4. joulukuuta 2010.

## Lähteet
Viistäköön siipeni maata

**Viistäköön siipeni maata** on suomalaisen Elonkerjuu-yhtyeen 21. toukokuuta 2012 julkaistu single. Single on ensimmäinen yhtyeeltä sen jälkeen, kun Lauri Tähkän tilalle tuli uudeksi laulajaksi Juha Lagström. Kappale sisältyy syyskuussa 2012 julkaistulle studioalbumille, *[[Ilon pirstaleet]]*. Kappale nousi Suomen virallisen latauslistan kolmannelle sijalle.

Musiikkivideon kappaleeseen on ohjannut Marko Jatkola, ja se sai ensi-iltansa 22. toukokuuta 2012.

Kappaleen on säveltänyt ja sanoittanut Simo Ralli.

## Lähteet
Norbert Trelle

**Norbert Trelle** (s. 5. syyskuuta 1942 Kassel) on saksalainen roomalaiskatolinen piispa. Hänet vihki papiksi Kölnin arkkihiippakuntaan Josef Frings 2. helmikuuta 1968. Hänet nimitettiin Kölnin vihkipiispaksi ja Egnatian titulaaripiispaksi 25. maaliskuuta 1992. Piispaksi vihkiminen seurasi 1. toukokuuta. Pääkonsekraattorina toimi Joachim Meisner, jota avustivat Augustinus Frotz ja Klaus Dick.

Trelle sai 29. marraskuuta 2005 nimityksen Hildesheimin piispaksi, jonka virkaan hänet asetettiin 11. helmikuuta 2006.

Trelle valittiin 5. lokakuuta 2011 Saksan piispainkokouksen varapuhemieheksi.

## Lähteet
Juho Pyörälä

**Juho Pyörälä** (17. elokuuta 1883 Vihanti – 6. tammikuuta 1959 Oulu) oli suomalainen Maalaisliiton poliitikko, joka istui kansanedustajana Oulun läänin vaalipiiristä marraskuusta 1939 heinäkuuhun 1948. Hän oli presidentin valitsijamiehenä vuosina 1925, 1943 ja 1950. Hän toimi lisäksi muun muassa Vihannin kunnanvaltuuston puheenjohtajana.

Varsinaiselta ammatiltaan Pyörälä oli maanviljelijä. Hän toimi myös muun muassa käsityönopettajana kansanopistossa ja kansakoulussa. Hän sai kunnallisneuvoksen arvon vuonna 1953. Hän oli naimisissa vuodesta 1907 Aune Aliina Asunmaan kanssa; puoliso kuoli vuonna 1934, ja Pyörälä meni uusiin naimisiin Elin Amanda Äkkösen kanssa vuonna 1937.

## Lähteet
Otto Fredrik Wetterhoff

**Otto Fredrik Wetterhoff** (8. huhtikuuta 1755 – 17. lokakuuta 1808 Kalajoki) oli suomalainen sotilas. 

Wetterhoffin vanhemmat olivat kapteeni Anders Georg Wetterhoff ja Ulrika Stjernvall ja puoliso vuodesta 1794 Sofia Furuhjelm (1768–1835). Wetterhoff tuli vänrikiksi 1775 ja palveli vuosina 1788–1790 eli Kustaa III:n sodassa kapteenina ja majurina Karjalassa. Vuosien 1808–1809 aikana käytyyn Suomen sotaan hän osallistui everstiluutnanttina ja Hämeen rykmentin I pataljoonan komentajana. Hän kunnostautui muun muassa Alavuden taistelun jälkeen karkottamalla venäläiset sodan etenemisvaiheen eteläisimmässä taistelupaikassa Virroilla. Wetterhoff haavoittui Salmen luona ja kuoli lavantautiin sotilassairaalassa Kalajoella. 

Wetterhoff julkaisi Ruotsin Sotatieteellisen akatemian toimituksissa kirjoitukset "Förslag till bättre proviantering af de finska trupperna" (1797) ja "Om Karelens eller östrä gränsens försvar" (1804). Jälkimmäisessä hän muun muassa ehdotti, että talonpoikia käytettäisiin nostoväen päällystönä. Vuonna 1807 häneltä ilmestyi palkittu kirjoitus "Tankar om Tavastelands upphjälpande genom fabriker och manufakturer" Suomen Talousseuran julkaisussa. Siinä Wetterhoff ehdotti, että Asikkalan Vääksyyn perustettaisiin kaupunki ja että Päijänteen pintaa laskettaisiin.

Prokuraattorin apulainen ja laamanni Georg Adolf Wetterhoff oli Otto Fredrik Wetterhoffin poika.

## Lähteet
Inkayacu

**Inkayacu** on sukupuuttoon kuollut pingviinilintujen suku. Suvun ainoa laji, ***Inkayacu paracasensis***, eli Perussa eoseeni-epookin lopulla, noin 36 miljoonaa vuotta sitten. Se oli kaksi kertaa keisaripingviiniä suurempi, sen pituus oli yli 1,50 metriä ja paino yli 60 kiloa. Elektronimikroskoopilla tutkijat havaitsivat suurimman eron *Inkayacun* höyhenten pigmenteissä: Ne olivat jäykkiä ja punaruskeita.

## Aiheesta muualla
*BBC:n uutinen
Damir Dugonjič

**Damir Dugonjič** (s. 21. helmikuuta 1988 Ravne na Koroškem) on slovenialainen uimari, rintauinnin Euroopan-mestari ja MM-mitalisti.

Dugonjič sai hopeaa junioreiden EM-kilpailujen 50 metrin rintauinnissa Palmassa 2006. Manchesterin lyhyen radan MM-kilpailuissa 2008 hän oli samassa lajissa kuudes. Pekingin olympialaisissa hän karsiutui 100 metrin rintauinnin välierissä. Shanghain pitkän radan MM-kilpailuissa 2011 hän sijoittui 100 metrin rintauinnissa kahdeksanneksi.

Dugonjič saavutti Szczecinin lyhyen radan EM-kilpailuissa 2011 hopeaa 50 metrin rintauinnissa ajalla 26,34 ja 100 metrin rintauinnissa ajalla 57,29. Hän voitti pitkän radan Euroopan-mestaruuden 50 metrin rintauinnissa Debrecenissä 2012 ajalla 27,32. Saman vuoden Chartres'n lyhyen radan EM-kilpailuissa hän sai hopeaa sekajoukkueiden 4&nbsp;×&nbsp;50 metrin sekauintiviestissä ja pronssia 50 metrin rintauinnissa. Kolme viikkoa myöhemmin hän saavutti Istanbulin lyhyen radan MM-kilpailuissa hopeaa 50 metrin rintauinnissa ajalla 26,32 ja 100 metrin rintauinnissa ajalla 57,32. 

Dugonjič sijoittui Barcelonan MM-kilpailuissa 2013 neljänneksi sekä 50 että 100 metrin rintauinnissa. Saman vuoden Herningin lyhyen radan EM-kilpailuissa hän voitti Euroopan-mestaruuden 50 metrin rintauinnissa ajalla 26,21 ja sai pronssia 100 metrin rintauinnissa ajalla 57,24. Berliinin pitkän radan EM-kilpailuissa 2014 hän oli 50 metrin rintauinnissa kolmas ajalla 27,48.

Dugonjič sijoittui Dohan lyhyen radan MM-kilpailuissa 2014 neljänneksi 50 metrin ja viidenneksi 100 metrin rintauinnissa. Seuraavana vuonna hän oli Kazanin pitkän radan MM-kilpailuissa 50 metrin rintauinnissa viides ja voitti saman lajin lyhyen radan Euroopan-mestaruuden Netanyassa ajalla 26,20. 

Dugonjič on opiskellut Kalifornian yliopistossa ja edustanut California Golden Bearsin uimaseuraa. Hän voitti NCAA:n mestaruuden 100 metrin rintauinnissa 2009 ja 2010.

## Ennätykset
### 50 metrin rata

### 25 metrin rata

## Lähteet
Mika Kolehmainen

**Mika Kolehmainen** on suomalainen kuvittaja, sarjakuvapiirtäjä ja graafinen suunnittelija. Kolehmainen on opiskellut maalaustaidetta Tarton taidekoulussa. Vuodesta 1999 hän on työskennellyt freelancerina. Kolehmainen on kuvittanut lasten-ja nuortenkirjoja sekä oppikirjoja. Hänen kuvituksiaan ja sarjakuviaan on julkaistu muun muassa ''Lemmikki''-, *Tom & Jerry*-, Seura-, *[[Kaksplus]]*- ja *Odotus*-lehdissä. Hän on kuvittanut muun muassa *Västäräkki Vääräsääri*, *Hirmuinen vedenpaisumus* *ja muita myyttisiä tarinoita* sekä *Sadan asteen eskarikuume* -kirjat ja oppikirjoja kuten *Hauska matka aapinen ja lukukirja* -kirjasarjan, *All stars* -kirjasarjan sekä saamenkielen oppikirjoja. 

Kolehmainen opettaa sarjakuvaryhmiä Oulun taidekoulussa sekä soittaa ja laulaa oululaisessa Rommakko-yhtyeessä, jossa hän toimii myös kappaleiden säveltäjänä ja sanoittajana.

## Lähteet
Muonion lukio

**Muonion lukio** on Muonion kunnassa toimiva vuonna 1974 perustettu lukio. 

Lukio toimi pitkään tiloissa, jotka ovat nykyisin Muonion pääkirjaston käytössä. 
Vuonna 1994 lukio muutti uusiin tiloihin ammattioppilaitoksen yhteyteen. 
Opiskelijamäärä on lukiossa noin 60. Heistä osa suorittaa yhdistelmäopintoja.

Muonion lukion rehtorina toimii Kyllikki Kurki.

## Yhdistelmäopinnot

Ammatti- ja lukio-opintojen yhdistäminen

Yhdistelmäopiskelija suorittaa ammatillisen tutkinnon Ammattiopisto Lappian auto-, sähkö-, rakennus- tai ravintola-alalla. Ylioppilastutkinnon saamisen edellytyksenä on ammatillisen tutkinnon suorittaminen. Ammatti- ja lukio-opintoja tehdään rinnakkain molemmissa oppilaitoksissa. Yhdistelmäopintojen suorittaminen kestää yleensä neljä vuotta. Usein neljäs vuosi painottuu lukiossa opiskeluun ja ylioppilaskirjoituksiin. Syksyllä 2011 aloittaneet yhdistelmäopiskelijat saivat käyttöönsä henkilökohtaisen tietokoneen.

Kaikki ne yhdistelmäopiskelijat, jotka ovat suorittaneet lukion oppimäärän valitsemissaan pakollisissa kirjoitusaineissa, ovat myös kirjoittaneet ylioppilaiksi.

## Hiihtovalmennus

Hiihtolajien urheilijoille Muonion lukiossa ja Ammattiopisto Lappiassa toimii yhteinen hiihtovalmennusryhmä Ski College. Opiskelijoille laaditaan henkilökohtainen harjoittelu- ja opintosuunnitelma. Hiihtovalmennus on osa koulukohtaista kurssitarjontaa. Harjoittelua, leirejä sekä kilpailumatkoja ohjaa oppilaitoksen päätoiminen hiihtovalmentaja.

Muoniossa on hiihtovalmennusryhmälle erinomaiset harjoittelumaastot Olostunturin maastohiihtokeskuksessa. Muiden oppilaitosten opiskelijoilla on mahdollisuus opintojaksojen ja yksittäisten kurssien suorittamiseen. Opetuksesta, ruokailusta ja asumisesta peritään tällöin kohtuullinen korvaus. Vierailevat opiskelijat voivat harjoitella Ski Collegen mukana. Hakeutuminen lyhyemmille opintojaksoille tapahtuu ottamalla yhteyttä oppilaitoksen opinto-ohjaajaan.

## Tunnettuja oppilaita

* Heikki Autto (nuori kokoomuslainen poliitikko)
* Klemetti Näkkäläjärvi (saamelaiskäräjien puheenjohtaja 2008-11)
* Johanna Ojala-Niemelä (SDP:n kansanedustaja) 

## Alueen muut lukiot

Muonion lukion lähimmät naapurilukiot ovat Enontekiön, Kittilän ja Kolarin lukiot.

## Aiheesta muualla

*Lukion esittely Muonion kunnan sivuilla 
*Ski College
Micro-Star International

**Micro-Star International (MSI)** on taiwanilainen elektroniikkayritys, joka on yksi maailman suurimmista PC-tietokoneiden emolevyjen ja näytönohjainten valmistajista.

MSI:n pääkonttori sijaitsee New Taipei Cityssä, Taiwanissa.

MSI valmistaa näytönohjaimia sekä AMD:n että NVidian grafiikkasuorittimilla.

## Tuotteita

* kannettavat tietokoneet
* emolevyt
* näytönohjaimet
* Funrobot-siivousrobotti

## Lähteet

## Aiheesta muualla
The Electric Prunes

**The Electric Prunes** oli yhdysvaltalainen psykedeelistä rockia soittanut yhtye, joka saavutti kansainvälistä huomiota 1960-luvun lopulla. Yhtye perustettiin 1965 San Fernando Valleyssa, Los Angelesissa, Kaliforniassa. Yhtye lopetti vuonna 1970 mutta teki comebackin vuosiksi 1999–2011. Jäsenet olivat: James Lowe, Ken Williams, Steve Kara, Jay Dean, Walter Garces.

## Jäsenet
### Nykyinen kokoonpano
* James Lowe – laulu, kitara, huuliharppu, autoharp (1965–1968; 1999–)
* Ken Williams – kitara (1965–1968; 1999–)
* Steve Kara – kitara, laulu (2003–)
* Jay Dean – kitara, laulu (2004–)
* Walter Garces – rummut, laulu (2006–)

### Entiset jäsenet
* Dick Hargraves (1965–1965)
* Steve Acoff (1965–1965)
* Preston Ritter (1966–1966)
* James Spagnola (1966–1967)
* Mike Gannon (1967–1968)
* Jeromy Stuart (1968–1968)
* Kenny Loggins (1968–1968)
* John Herron (1969–1970)
* Brett Wade (1969–1970)
* Ron Morgan (1969–1970)
* Mark Kincaid (1969–1970)
* Dick Whetstone (1969–1970)
* Mike Weakley (1965–1966; 1967–1967; 2001–2001)
* Cameron Lowe (2001–2003)
* Mark Moulin (2001–2004)
* Joe Dooley (1967–1968; 2001–2006)
* Mark Tulin (1965–1968; 1999–2011)

## Diskografia
### Studioalbumit
* 
* 
* 
* 
* 
* 
* 
* 

### Livealbumit
* 
* 
* 

### Kokoelmat
**Long Day's Flight* (1986)
**The Singles* (1995)
**Lost Dreams* (2000)
**The Sanctions / Jim and the Lords - Then Came the Electric Prunes* (2000)
**Too Much To Dream - Original Group Recordings: Reprise 1966-1967* (2007)
Iga

**Iga** voi tarkoittaa seuraavia:

* Iga, Japanin Mien prefektuurin kaupunki
* Igan provinssi, Japanin entinen provinssi
* Iga-ryū, ninjutsun koulukunta
* Immunoglobuliini A
* International Gay Association, IGA; nykyään International Lesbian, Gay, Bisexual, Trans and Intersex Association (ILGA)
* International Island Games Association, IGA
Something for the Pain

**Something for the Pain** on yhdysvaltalaisen hard rock -yhtye Bon Jovin kappale. Se on toinen raita yhtyeen vuonna 1995 julkaistulla *[[These Days (Bon Jovin albumi)|These Days]]* -studioalbumilla, ja se julkaistiin singlenä 14. syyskuuta 1995.

Kappaletta soitettiin tiuhaan tahtiin yhtyeen *[[These Days Tour]]* -maailmankiertueella, mutta kuten monet muut albumin kappaleet, myös ”Something for the Pain” on kiertueen jälkeen ollut ohjelmistossa harvemmin. Kappale palasi kuitenkin yllättäen settilistaan vuoden 2010 *[[The Circle Tour]]* -maailmankiertueella, jossa sitä esitettiin lähinnä akustisena versiointina.

Yhtyeen kitaristi Richie Sambora laulaa kappaleessa yhden säkeen päävokaalit, ja se on näin ollen hänen ainoa laulusuorituksensa yhtyeen päävokalistina. Muun kappaleen laulaa yhtyeen laulaja Jon Bon Jovi. Kappaleesta kuvattiin myös musiikkivideo, jossa teini-ikäinen poika menee musiikkiliikkeeseen kuuntelemaan uusia musiikkinäytteitä. Näytöllä pyörivässä musiikkivideossa yhtyeen jäsenet esittävät kappaletta, ja muut henkilöt ovat laulavinaan sitä eri ympäristöissä. Video päättyy, kun poika varastaa kopion *These Days* -albumista.

## Lähteet
Scott Kelby

**Scott Kelby** (s. 1960) on yhdysvaltalainen valokuvaaja ja tietokirjailija. Hän on *Photshop User* -lehden päätoimittaja. Hän on myös *Layer*-lehden päätoimittaja ja juontaa *Photoshop User TV* -ohjelmaa.   

## Lähteet
* *Suuri digikuvauskirja* Scott Kelby
Kaisa & Kumppanit

**Kaisa & Kumppanit** oli suomalainen humppayhtye, jonka keulakuvana ja laulajana oli Kaisa Saari. Yhtyeen kotipaikka oli Huittinen, jossa yhtye oli perustettu Kaisa Saaren ja hänen miehensä Pauli Saaren (1931–2020) johdolla. Kaisa & Kumppanit toimi vuosina 1971–1991 ja julkaisi kymmenen albumia. Yhtyeen ohjelmisto koostui vanhasta tanssimusiikista ja sen esiintymiset keskittyivät Turun, Porin ja Tampereen väliselle alueelle. Alkuvuosina yhtyeessä oli Kaisa Saaren lisäksi seitsemän soittajaa, myöhemmin se kiersi viiden miehen voimin.

## Jäsenet
*Kaisa Saari, laulu
*Pauli Saari, hanuri
*Paavo Paunu, hanuri
*Hannu Paunu,kitara
*Ilkka Kotiranta, basso, saksofoni
*Pentti Salorinne, rummut

## Diskografia
* *Muistojen hetket* (1980)
* *Laulellen* (1980)
* *Kymmenen vuotta* (1981)
* *Vanhaan hyvään aikaan* (1982)
* *Menneiltä ajoilta* (1984)
* *Rakkauden laulu* (1985)
* *Iloinen laulaja* (1987)
* *Muistojen helminauha* (1988)
* *Ruusut* (1990)
* *Pelimannin jäähyväiset* (1992)

## Lähteet
Jumppapallo

**Jumppapallo** (myös **fitnesspallo** tai **fitball**) on ilmalla täytetty, pehmeä kuntoiluväline. Se on halkaisijaltaan yleensä noin 55–75 senttimetriä. Jumppapalloa voi käyttää monenlaisiin harjoituksiin, mutta se soveltuu erityisesti keskivartalon vahvistamiseen, sillä epävakaan pallon päällä istuminen tai makaaminen vaatii keskivartalolihasten käyttöä. Jumppapallon kehitti vuonna 1963 nimellä *Swiss Ball* italialainen Aquilino Casani.

Jumppapalloa voi käyttää myös tuolina, mutta sen hyöty siinä käytössä on kiistanalainen. Jumppapalloa käytetään joskus myös raskauden ja synnytyksen apuna.

## Lähteet

## Aiheesta muualla
Muistoja lapsuudenkodista

**Muistoja lapsuudenkodista** on Helka Hynnisen albumi vuodelta 1999. Kappaleet on sanoittanut Helka Hynninen, säveltänyt Veikko Laiho ja sovittanut Pentti Lasanen.

## Kappaleet
# Muistoja lapsuudenkodista
# Etsin nuoruuteni kesää
# Kaukainen kutsu
# Kukkasein
# Taivaan tähtimerkit
# Sä missä viivyit
# Täydenkuun aikaan
# Muistojen tango
# Kirjaimet hiekassa
# Särkynyt kristalli
# Sinulle
# Syyslehtien tanssi
Chutney

**Chutney** (suom.  t. ; , ) on hillon tai kompotin kaltainen voimakkaan makuinen lisuke, jota käytetään intialaisten ruokien kanssa. Tyypillinen chutney koostuu kokoonkeitetyistä hedelmistä, yleisesti mangosta, lisänä sokeria, mausteita ja etikkaa.

Intiassa chutney valmistetaan usein tuoreista aineksista, ja pohjana käytetään vihanneksia tai hedelmiä, eikä siinä välttämättä ole sokeria. Esimerkki on minttuchutney (*mynta-chutney*). Intiassa ovat suosiossa myös kookospähkinä- ja tomaattichutney ja Kasmirin alueella myös saksanpähkinächutney. Intian ollessa Britannian siirtomaa chutneytyyppejä siirtyi Britteinsaarilta Intiaan ja myös toisin päin. Muita chutneyssä käytettyjä aineksia ovat omena, inkivääri, karpalo ja persikka. 

Yleinen raaka-aine chutneyssa on sipuli. Chutneyssa käytettäviä etikkalaatuja ovat yrttivalkoviinietikka ja omenaviinietikka. Punaviinietikka sopii punertavan väriseen chutneyhyn. Chutney säilyy hyvin etikan ja sokerin avulla. Chutney sopii grilliruokien lisukkeeksi ja myös juustoisten jälkiruokien kanssa syötäväksi.

## Lähteet
Elitkampen

**Elitkampen** on vuosittain Tukholmassa Solvallan raviradalla järjestettävä pohjoismaisten kylmäveristen ravihevosten suurkilpailu. Elitkampen juostaan toukokuun lopulla Elitloppet-viikonlopun yhteydessä.

Kilpailu perustettiin vuonna 1986. Tarkoituksena oli luoda kylmäverisille lämminveristen Elitloppetin tapainen arvostettu suurkilpailu. 

Elitkampenia ovat monesti hallinneet ylivoimaiset hevoset, kuten Järvsöfaks, Viesker ja alkuaikoina norjalainen Alm Svarten. Ne ovat latistaneet kilpailun urheilullista mielenkiintoa, koska tasaista kamppailua voitosta ei useana vuotena ole nähty. 

Elitkampenin ykköspalkinto on vuodesta 2022 ollut miljoona ruotsin kruunua.

## Voittajat

## Lähteet
* Elitkampen
Suleimanin moskeija

**Suleimanin moskeija** () on moskeija Istanbulissa Turkissa. Moskeijan rakennustyöt aloitettiin vuonna 1550, ja se valmistui vuonna 1557. Suleimanin moskeija on Istanbulin toiseksi suurin moskeija ja yksi kaupungin tunnetuimmista nähtävyyksistä. Moskeija on nimetty Osmanien valtakunnan sulttaanin Suleiman Suuren mukaan. Moskeijan ja sitä ympäröivät rakennukset suunnitteli sulttaanin kuuluisin arkkitehti Mimar Sinan, joka on haudattu moskeijan puutarhaan.

Moskeijan rakennustyyli on saanut vaikutteita bysanttilaisista basilikoista, etenkin Hagia Sofiasta. Siihen kuuluu neljä minareettia, joita kiertää kymmenen parveketta. Moskeija on 59 metriä pitkä, 58 metriä leveä ja 53 metriä korkea. Pääkupolin halkaisija on 27 metriä.

Moskeijan yhteyteen rakennettiin monipuolinen palvelukeskus: dervissiluostari, vierashuoneita, keittiö, leipomo, köyhien ruokala, sairaala, lääketieteellinen koulu ja karavaaniseralji.

Monet moskeijan osista ovat edelleen käytössä. Pääsisäänkäynnin oikealla puolella on hautausmaa, jossa sijaitsevat Suleimanin ja hänen vaimonsa Roxelanan hautakammiot. Hautausmaalle on haudattu muitakin Suleimanin perheenjäseniä ja myöhempiä sulttaaneita.

Moskeija vahingoittui tulipalossa vuonna 1660, ja korjaustöissä se muuttui enemmän barokkityyliseksi. Vuonna 1766 maanjäristys vaurioitti rakennusta. 1800-luvulla se palautettiin alkuperäiseen asuunsa. Ensimmäisen maailmansodan aikana moskeijan pihalla säilytetyt ammukset aiheuttivat toisen tulipalon, ja sen jäljiltä moskeija korjattiin vasta vuonna 1956.

## Lähteet

## Aiheesta muualla
Erämaa (albumi)

__NOTOC__
**Erämaa** on Tuure Kilpeläisen viides studioalbumi. Se julkaistiin 12. syyskuuta 2011. Albumi myi kultaa marraskuussa 2011. Edelliseltä Valon pisaroita-levyltä poiketen kansikuvaan on nyt koko yhtye päässyt mukaan. Lisäksi yhtyeen jäsenet ovat tulleet Tuurelle tutuksi. Levyllä on vaikutteita rockista, iskelmästä, reggaesta ja lattarimusiikista.

## Kappaleet
Suurin osa kappaleista on Tuure Kilpeläisen säveltämiä ja sanoittamia. Lisäksi Ajatuksen voima-kappaleen Tuure on tehnyt yhdessä Jarno Karjalaisen ja Aarne Riikosen kanssa, Tämä tie-kappaleen sanoitus on Tuure Kilpeläisen ja Inderjit Khalsan käsialaa ja Uskoton-kappaleen sävellys on Tuuren, Jarnon ja Rockan käsialaa. Sairasloma-kappaleen tekemiseen ovat Tuuren lisäksi osallistuneet Jarno, Rocka, Jiri ja Aarne. 

#
#
#
#
#
#
#
#
#
#
#

## Arvostelut
* Soundi: 

## Lähteet

## Aiheesta muualla
* ''Erämaa'' discogs.com -sivustolla
Somonot

**Somonot** ovat bambaroille läheistä sukua oleva kalastajaryhmä Nigerjoen varsilla Malissa ja Guineassa. Heitä arvioidaan olevan noin 15&nbsp;000 henkeä.

Somonot elävät Nigerin keskijuoksulla Bamakon ja Macinan välillä, Banijoen varrella sekä Nigerin yläjuoksulla aina Kouroussan alueelle saakka. Keskijuoksun järvi- ja suoalueen bozoihin verrattuna somonoja voidaan pitää pikemminkin bambaroihin kuuluvana ammattiryhmänä kuin erillisena kansana. Paikoitellen somonot ja bozot ovat sekoittuneet keskenään. Ryhmän on katsottu muodostuneen 1600–1800-luvuilla Segun valtiossa.

## Lähteet
Ferdinand Verbiest

**Ferdinand Verbiest** (9. lokakuuta 1623 – 28. tammikuuta 1688) oli flaamilainen jesuiittalähetyssaarnaaja Kiinassa Qing-dynastian aikana. Verbiest tunnetaan myös kiinalaisella nimellä *Nan Huairen*. Hän toimi myös diplomaattina, kartanpiirtäjänä ja kääntäjänä laajan kielitaitonsa ansiosta.
Gourma-Rharousin piiri

**Gourma-Rharousin piiri** () on paikallishalintoalue Timbuktun alueella Malissa. Sen hallinnollinen keskus on Rharous. Piirin pinta-ala on 45&nbsp;000 neliökilometriä. Asukkaita on 111&nbsp;000 henkeä (vuonna 2009, väestönlaskenta).

## Maantiede ja ilmasto
Gourma-Rharousin piiri muodosta 9,0 % Timbuktun alueen pinta-alasta. Se rajoittuu lännessä Timbuktun alueen Niafunkén ja Dirén piireihin, pohjoisessa Timbuktun ja Gaon alueen Bouremin piireihin, idässä Gaon piiriin sekä etelässä Moptin alueen Douentzan piiriin ja Burkina Fasoon.

Seutu kuuluu Sahelin vyöhykkeeseen. Vuotuinen sademäärä on 200–400 millimetriä. Luonnonalueita ovat Nigerjoen laakso pohjoisessa, Nigerin tulvajärvien alue ja Gourma. Seudulla sijaitsee norsujen suojelualue.

## Hallinnollinen jako ja asutus
Timbuktun alueen perustamiseen saakka vuonna 1977 Gourma-Rharousin piiri oli osa Gaon aluetta. Piiriin kuuluu 9 maalaiskuntaa: Bambara Maoudé, Banikane, Gossi, Hamzakoma, Haribomo, Inadiatafane, Ouinerden, Rharous ja  Séréré. Kyliä on 44 ja nomadiryhmiä 173.

Asukkaat ovat etupäässä tuaregeja, fulbeja, songhaita, bozoja ja maureja.

## Liikenne ja elinkeinot
Tärkein liikenneväylä on Sévarén ja Gaon välinen maantie RN16. Piirin sisäistä tieverkkoa ei ole käytännössä lainkaan.

Paikallisia elinkeinoja ovat maanviljely, karjanhoito, kaupankäynti, käsityöammatit ja kalastus. Tärkeimmät viljelykasvit ovat riisi, hirssi, durra, lehmänpapu ja vihannekset. Kotieläimiä ovat naudat, lampaat, vuohet, aasit, kamelit, hevoset ja siipikarja.

## Palvelut
Piirissä ei ole keskikouluja tai ammattikouluja. Terveyspalvelut käsittävät poliklinikan, lääkärinvastaanoton, varuskuntasairaalan ja 16 kunnallista terveyskeskusta (vuonna 2011). Puhtaan juomaveden piirissä on 57 % väestöstä. Sähköverkkoa ei ole.

## Lähteet
* 
* 

### Viitteet
Lähiradio

**Lähiradio** (myös **Helsingin Lähiradio**) on pääkaupunkiseudulla toimiva, Kansan Radioliiton omistama, epäkaupallinen yhteisöradioasema. Asema sai radiotoiminnan mahdollistavan toimiluvan vuonna 1987 ja aloitti toimintansa 4. tammikuuta 1988. Helsingin Lähiradion perustivat ja alkuvuosien toimijat sekä lähetysajan jakajat olivat Kansan Radioliiton lisäksi Kansan Sivistystyön Liitto, Työväen Sivistystyön Liitto ja Finlands Svenska Radioförbund. Alkuvuosien toimilupa oli epäkaupallinen, mutta valtioneuvoston toimesta se muuttui 1990-luvulla "kaupalliseksi toimiluvaksi". Lähiradio on kuitenkin jatkanut koko toimintansa ajan toimintaansa ei-kaupallisena. Asema lähettää eri yhteisöjen sille toimittamia ohjelmia sekä omatuotantoista sisältöä. Suurin osa Lähiradion varoista tulee asemalta ohjelma-aikaa hankkivilta järjestöiltä sekä muun muassa projektiluonteisista rahoituksista. Kanavan lähetystaajuus on 100,3 MHz.Lähiradio on yksi vanhimmista edelleen toimivista radioasemista Suomessa ja vanhin ns. paikallisradioasema. Lähiradion päätoimintakielenä on suomi ja lisäksi se lähettää säännöllisesti ohjelmia noin 10 eri kielellä, muun muassa kurdiksi, venäjäksi, somaliksi, kiinaksi, espanjaksi, arabiaksi, farsiksi sekä englanniksi. Lähiradiolla on kaksi studiota ja ne sijaitsevat osoitteessa Kulmavuorenkatu 5. Lähiradion päätoimittajana toimii Seppo Julin ja toimituskuntaan kuuluu noin viisikymmentä vapaaehtoistoimittajaa.

## Toimittajia
* Jorma Elovaara
* Jarmo Suomi
* Papá Montero
* Jari Luukkonen
* Ralf Sandell
* Seppo Julin
* Ole Nerdrum
* Tapio Pelttari
* Sani Valoranta
* Make "Max Kalba" Ahava
* Toni Rönnberg
* Jean Philippe Payette
* Petteri "Taikuri Lumous" Pelkki
* Yilin Lee-Setälä
* Anja Kallio "satumummo"
* Arto "Aspe" Timonen

## Ohjelmat
Lähiradion ohjelmia ovat muun muassa Viihteellä, Cuba Libre, Sporttitunti, Kaupunginosaradio, Rytmi & Sielu, Jazz & Etnoset, Vapaat Aallot, Mellunkylä -radio, kuunnelmasarja "Mummola" ja Café Tallinn.

## Lähteet

## Aiheesta muualla
* Lähiradion verkkosivut
* Lähiradion Facebook-sivut
Johanna Freundlich

**Johanna Rebecca Freundlich** (s. 16. syyskuuta 1977 Helsinki) on suomalainen teatteriohjaaja ja käsikirjoittaja. Hän on opiskellut ohjaajantyötä paitsi Teatterikorkeakoulussa myös New Yorkin yliopiston *Tisch School of the Arts* -koulussa. Lisäksi hän on opiskellut Helsingin yliopistossa kieliä ja kirjallisuutta. 

Freundlich on ohjannut sekä näytelmiä että oopperaa. Hänen Tampereen teatterikesän ohjelmistoon vuonna 2011 ohjaamansa Tony Kushnerin näytelmä *Angels in America* sai Vivica Bandlerin perustaman *Vivicas vänner – Vivican ystävät* -säätiön Ester-palkinnon.

## Lähteet
*Festivaalin taiteellinen johto täydentyi. Tampereen teatterikesä 

### Viitteet
Electra Heart

**Electra Heart** on Marina and the Diamondsin toinen studioalbumi. Albumi on julkaistu vuonna 2012. Albumi debytoi Britannian albumilistan ykköspaikalla.

## Kappaleet
# 
# 
# 
# 
# 
# 
# 
# 
# 
# 
# 
# 

### Deluxe edition bonuskappaleet
# 
# 
# 
# 

### iTunes Store deluxe video edition bonuskappaleet
# 
# 
# 

### Vinyyli bonuskappaleet
# 
# 
# 
# 
# 
# 
# 

### US & Canadian iTunes deluxe edition bonuskappaleet
# 
# 
# 
# 

## Arvostelut
* AllMusic: 

## Lähteet
2-klooribentsoehappo

**2-klooribentsoehappo** eli **o-klooribentsoehappo** (C7H5ClO2) on karboksyylihappo ja bentsoehapon johdannainen. Yhdistettä käytetään orgaanisessa synteesissä. 2-Klooribentsoehappo on 3- ja 4-klooribentsoehappojen isomeeri.

## Ominaisuudet, valmistus ja käyttö
2-Klooribentsoehappo on huoneenlämpötilassa valkoista tai hieman kellertävää kiinteää ainetta, joka liukenee hieman kylmään veteen ja paremmin kuumaan veteen. 2-Klooribentsoehappo on klooribentsoehappoisomeereistä happamuudeltaan vahvin ja sen happovakion arvo on 1,2·10-3.

2-Klooribentsoehappoa voidaan valmistaa o-klooritolueenia klooraamalla, jolloin muodostuu α,α,α,2-tetraklooritolueenia eli 1-kloori-2-(trikloorimetyyli)bentseeniä. Tämän yhdisteen hydrolyysin seurauksena saadaan 2-klooribentsoehappoa. Toinen synteesitapa on o-klooritolueenin hapetus hapen avulla.

2-Klooribentsoehappoa käytetään säilymistä parantavana aineosana eräissä lakoissa ja maaleissa. Lisäksi sitä käytetään valmistettaessa muita yhdisteitä kuten makeutusaineita, väriaineita, lääkkeitä ja fungisideja. Esimerkiksi ammoniakkikäsittelyn tuloksena muodostuu antraniilihappoa.

## Lähteet
Rharous

**Rharous** (myös *Gourma-Rharous*) on maalaiskunta, sen keskuskylä sekä Gourma-Rharousin piirin hallinnollinen keskus Timbuktun alueella Malissa. Se sijaitsee Nigerjoen varrella 150 kilometriä Timbuktusta itään. Kunnassa on 26&nbsp;100 asukasta (vuonna 2009).

Rharousin kunnan pinta-ala on 7&nbsp;000 neliökilometriä. Se rajoittuu idässä Gourma-Rharousin piirin Banikanen, etelässä Ouinerdenin ja Hamzakoman sekä lännessä Sérérén kuntiin ja pohjoisessa Timbuktun piiriin. Seutu kuuluu aavikoitumisesta kärsivään Sahelin vyöhykkeeseen.

Kuntaan kuuluu 13 kylää ja 16 paimentolaisryhmää. Asukkaat ovat songhaita, tuaregeja, arabeja, fulbeja ja bozoja. Tärkeimmät kielet ovat tamašek ja songhai. Vallitseva uskonto on islam.

Seudun pääelinkeinot ovat maanviljely Nigerjoen varrella sekä paimentolaisuuteen perustuva karjanhoito sisämaan Gourman alueella. Tärkein viljelykasvi on riisi. Kotieläimiä ovat naudat, lampaat, vuohet, kamelit ja aasit. Lisäksi harjoitetaan kalastusta, kaupankäyntiä ja käsityöammatteja.

Kunnassa on kuusi koulua ja seitsemän lukutaitokeskusta. Koulut tavoittavat 61,2 % ikäluokasta (vuonna 2003). Rharousissa on terveyskeskus ja Bengelissä terveysasema.

Nähtävyyksiä ovat Nigerjoen virtahevot, Bornan luolat kalliopiirroksineen ja piirtokirjoituksineen sekä Dakar-rallin aikana helikopterionnettomuudessa kuolleiden Thierry Sabinen ja Daniel Balavoinen muistomerkki sisämaassa. Matkailua alueelle ei juurikaan ole.

## Lähteet
Ber

**Ber** on maalaiskunta ja sen keskuskylä Timbuktun alueen Timbuktun piirissä Malissa. Se sijaitsee Nigerjoen pohjoispuolella noin 50 kilometriä Timbuktusta itään. Kunnassa on 19&nbsp;500 asukasta (vuonna 2009).

Berin kunta rajoittuu pohjoisessa Kidalin ja idässä Gaon alueisiin, etelässä Gourma-Rharousin piiriin ja Timbuktun alueen Lafian kuntaan sekä lännessä Bourem-Inalyn ja Salamin kuntiin. Kuntaan kuuluu Berin kylä ja 35 paimentolaisryhmää. Asukkaat ovat tuaregeja ja maureja.

Seudun pääelinkeinot ovat karjanhoito ja maanviljely. Kotieläimiä ovat lampaat, vuohet, kamelit, aasit ja naudat. Tärkein viljelykasvi on riisi. Lisäksi harjoitetaan käsityöammatteja ja kaupankäyntiä.

## Lähteet
Sören Nordin

**Ernst Sören Nordin** (5. syyskuuta 1917 Hudiksvall – 6. syyskuuta 2008 Bålsta) oli ruotsalainen raviohjastaja- ja valmentaja. Häntä pidetään Stig H. Johanssonin ohella Ruotsin kaikkien aikojen suurimpana raviurheilijana. Nordinin ura hevosten parissa kesti yli 70 vuotta. Ensimmäisen voittonsa hän ajoi Gävlessä vuonna 1934 ja viimeisen Italiassa vuonna 1999. Yhteensä Nordin voitti urallaan yli 3 200 ravilähtöä.

Nordin syntyi Forsan kylässä Keski-Ruotsin Hudiskvallissa. Hänen isänsä Ernst Johan Nordin ja kaksi vanhempaa veljeään Gösta ja Gunnar Nordin olivat myös menestyneitä ohjastajia. Nordin toimi pitkään valmentajana Solvallan raviradalla Tukholmassa yhdessä veljiensä kanssa. Vuosien 1934 ja 1976 välillä joku kolmesta Nordinin veljestä oli kahta vuotta lukuun ottamatta maan pääradan voitokkain ohjastaja. Sören voitti Solvallan ohjastajaliigan 21 kertaa, Gösta ja Gunnar molemmat 10 kertaa.

Vuonna 1950 Sören Nordin saavutti ensimmäisen suuren voittonsa ulkomailla, kun hän voitti Pariisissa maailman arvostetuimman ravikilpailun Prix d'Ameriquen hevosella *Scotch Fez*. 1980-luvun alussa Nordin siirtyi Yhdysvaltoihin poikiensa Janin ja Ulfin kanssa ja perusti valmennustallin Pompano Parkin raviradalle Floridaan. Vuonna 1992 hän muutti Italiaan, jossa hän toimi valmentajana uransa viimeiset vuodet. Viimeisen suurkilpailuvoittonsa Nordin saavutti vuonna 2001, jolloin hänen valmentamansa *Zambezi Bi* voitti 5-vuotiaiden Euroopan mestaruuden Trevisossa Italiassa.

## Suurkilpailuvoittoja
**Ruotsi**
*Elitloppet: Frances Bulwark (1953)
*Åby Stora Pris: Justus (1946), Scotch Fez (1949), Frances Bulwark (1950)
*Derby: Belle Day (1947), Madame Song (1951), Codex (1954), Smaragd (1955), Ilotar (1958), Clementz (1960), Julienne (1962), Galint (1969), Ocos (1972), Pom Chips (1973), Mustard (1980)
*Kriterium: Codex (1953), Lord Scotch (1954), Clementz (1959), Julienne (1961), Zolimit (1968), G.A. Scotch (1970), Desert Air (1972), Active Bowler (1978)
**Suomi**
*Kultakenkä: Mustard (1980)
**Norja**
*Oslo Grand Prix: Noble Action (1972), Gaby Bulwark (1973)
**Tanska**
*Copenhagen Cup: Frances Bulwark (1952), Rulle Rappson (1961), Wiretapper (1976)
**Italia**
*Gran Premio Delle Nazioni: Frances Bulwark (1952)
*Derby: Zambesi Bi (1999)
**Ranska**
*Prix d'Amerique: Scotch Fez (1950)
**Yhdysvallat**
*Breeders Crown: Amneris (1984), Jean Bi (1990)
*Yonkers Trot: Baltic Speed (1984), Master Willie (1985)
*Peter Houghton Memorial: Ditka Hanover (1986)

## Lähteet
*The Blood Bank/Classic Races

### Viitteet
Taylor Swift (albumi)

***Taylor Swift*** on yhdysvaltalaisen laulaja-lauluntekijä Taylor Swiftin esikoisalbumi. Se julkaistiin 24. lokakuuta 2006 Swiftin ollessa 16-vuotias. Albumin ensimmäisenä singlenä julkaistiin kappale ”Tim McGraw”. Tyyliltään albumin musiikki on countrya ja country-poppia. Seuraavat singlet ”Teardrops on My Guitar” ja ”Our Song” saivat radiosoittoa myös popkanavilla.

Albumi nousi Yhdysvaltain countryalbumien listan kärkeen.Billboard 200 -listalla se nousi sijalle 5. Albumi on myynyt Yhdysvalloissa seitsemänkertaista platinaa.

Vuonna 2007 albumista julkaistiin Yhdysvalloissa uusia kappaleita sisältävä Deluxe-painos. Seuraavana vuonna julkaistiin lisäksi kansainvälinen Deluxe-painos. Albumi nousi kansainvälisen julkaisun jälkeen Britannian countrylistan kärkeen.

## Tyyli ja sanoitukset
Albumin kappaleet on tyyliltään countrya ja country poppia. Lyriikat käsittelevät muun muassa rakkautta, eroa, ystävyyttä ja yksinäisyyttä. Swift on kirjoittanut suurimman osan albumin kappaleista yksin tai Liz Rosen kanssa. Yksinäisyydestä kertovan kappaleen ”Outside” hän kirjoitti jo 12-vuotiaana. Kappale ”Tim McGraw” sai nimensä siitä, että Swiftin lempilaulu oli Tim McGraw’n kappale ”Can’t Tell Me Nothin’”, ja hän toivoi poikaystävän muistavan hänet McGraw’n musiikkia kuullessaan.  

Kappaleiden ”Teardrops on My Guitar” ja ”Picture to Burn” alkuperäiset versiot korvattiin singleversioilla albumin deluxe-painoksella, kansainvälisellä painoksella ja kaikilla myöhemmillä painoksilla. Sanoituksissa on pieni ero alkuperäisiin versioihin.

## Kappaleet
 

## Listasijoitukset
### Viikoittaiset listat

### Vuoden lopun listat

### Vuosikymmenen lopun listat

## Myyntipalkinnot

## Arvostelut
* Allmusic: 
* Country Weekly: 

## Lähteet

## Aiheesta muualla
* Taylor Swift -albumi AllMusic-sivustolla
* Taylor Swift -albumi Discogs-sivustolla
Kanariankaaliperhonen

**Kanariankaaliperhonen** (*Pieris cheiranthi*) on Kanarian saarilla endeeminen päiväperhoslaji. Kansainvälinen luonnonsuojeluliitto on luokitellut sen vaarantuneeksi (VU).

## Koko ja ulkonäkö
Laji muistuttaa suuresti tavallista kaaliperhosta (*Pieris brassicae*), mutta siipien mustat kuvioinnit ovat huomattavasti laajemmat. Etusiiven yläpinta on valkoinen, kärkiosasta mustanruskea ja sen kaksi tummaa täplää ovat sulautuneet yhteen. Siiven tyviosassa on harmaata kehnää. Takasiivet ovat valkeat. Molempien siipien alapinnat ovat vaalean vihertävänkeltaiset. Siipiväli vaihtelee 57&ndash;66&nbsp;mm.

## Levinneisyys ja lentoaika
Kanariankaaliperhosta tavataan ainoastaan muutamilla Kanarian saarilla. Laji on yleinen La Palmalla, minkä lisäksi sitä tavataan Teneriffan pohjoisosissa ja hyvin harvinaisena Lanzarotella. Laji hävisi ilmeisesti kokonaan La Gomeralta 1970-luvulla. Perhoset lentävät useina sukupolvina ympäri vuoden.

## Elinympäristö ja elintavat
Kanariankaaliperhosen tyypillisimpiä elinympäristöjä ovat varjoisat laaksot ja laurisilvametsät 200&ndash;1500&nbsp;m merenpinnasta. Perhosen yksilömäärät ovat olleet pitkään voimakkaassa laskussa. Ilmeisesti *[[Cotesia glomerata]]* -loispistäisen tuominen saarelle vaikuttaa vahingollisesti perhoslajin populaatioon.

## Ravintokasvi
Toukka kelpuuttaa ravinnokseen Kanarialla kotoperäisen merikaalilajin *[[Crambe strigosa]]*, mutta elää myös vieraslajina esiintyvällä isoköynnöskrassilla (*Tropaeolum majus*). Kasvatuksessa toukat syövät monia eri ristikukkaisia

## Lähteet

## Aiheesta muualla
* www.schmetterling-raupe.de
Belarmino Correa Yepes

**Belarmino Correa Yepes** (14. heinäkuuta 1930 – 20. maaliskuuta 2020) oli kolumbialainen roomalaiskatolinen piispa. Hänet vihittiin Misioneros Javerianos de Yarumalin papiksi 15. elokuuta 1957 ja nimitettiin Mitún prefektiksi 30. lokakuuta 1967.

Correa Yepes sai 19. tammikuuta 1989 nimityksen San José del Guaviaren apostoliseksi vikaariksi ja Horrea Coelian titulaaripiispaksi. Piispaksi vihkiminen seurasi 8. huhtikuuta. Pääkonsekraattorina toimi Angelo Acerbi, jota avustivat Jesús Emilio Jaramillo Monsalve ja Heriberto Correa Yepes. 

Correa Yepes nimitettiin 29. lokakuuta 1999 San José del Guaviaren piispaksi, jona hän toimi, kunnes jäi eläkkeelle 17. tammikuuta 2006.

## Lähteet
Joachim Wanke

**Joachim Wanke** (4. toukokuuta 1941 Breslau – 12. maaliskuuta 2026) oli saksalainen roomalaiskatolinen piispa. Hänet vihki papiksi Hugo Aufderbeck 26. kesäkuuta 1966. Hänet nimitettiin Erfurt-Meiningenin apostoliseksi koadjuuttorihallitsijaksi ja Castellum in Mauretanian titulaaripiispaksi 2. lokakuuta 1980. Piispaksi konsekroinnin suoritti 26. marraskuuta Joachim Meisner, jota avustivat Bernhard Huhn ja Georg Weinhold.

Wankesta tuli 17. tammikuuta 1981 Erfurt-Meiningenin apostolinen hallitsija, ja 27. kesäkuuta 1994 hänet nimitettiin Erfurtin piispaksi.

## Lähteet
Georg Weinhold

**Georg Weinhold** (28. marraskuuta 1934 Zittau – 10. lokakuuta 2013) oli saksalainen roomalaiskatolinen piispa. Hänet vihki papiksi Meissenin hiippakuntaan (myöh. Dresden-Meissen) Otto Slülbeck 19. joulukuuta 1959. Hänet nimitettiin Meissenin vihkipiispaksi ja Idicran titulaaripiispaksi 4. heinäkuuta 1973. Piispaksi konsekroinnin suoritti 8. syyskuuta Gerhard Schaffran, jota avustivat Bernhard Huhn ja Johannes Kleineidam.

Weinhold erosi tehtävistään vihkipiispana 22. elokuuta 2008.

## Lähteet
’s Ländle, meine Heimat

**’s Ländle, meine Heimat** on vuodesta 1949 Itävallan osavaltio Vorarlbergin osavaltiolaulu. Sen musiikin ja sanat on tehnyt Anton Schmutzer. 

## Historia
’s Ländle, meine Heimat sai alkunsa jo vuonna 1905, kun Feldkirchiläinen musiikinopettaja ja kuoronjohtaja Anton Schmutzer sävelsi musiikin runolle *Vorarlbergers Heimweh*. Vuonna 1907 hän muunsi hieman sävellyksen melodiaa ja kirjoitti kokonaan uudet sanat antaen teokselle alun perin nimen *Du Ländle, meine teure Heimat*. Vorarlbergin osavaltion parlamentti teki laulusta virallisen osavaltiolaulun jo vuonna 1937, mutta Natsi-Saksan liitettyä Itävallan itseensä Vorarlbergin osavaltio lakkautettiin ja sitä hallittiin osana Innsbruckia. Toisen maailmansodan jälkeen laulusta tehtiin jälleen Vorarlbergin osavaltiolaulu vuonna 1949.

## Sanat
1. Du Ländle, meine teure Heimat, ich singe dir zu Ehr' und Preis;
begrüße deine schönen Alpen, wo Blumen blüh'n so edel weiß,
und golden glühen steile Berge, berauscht von harz'gem Tannenduft.
"O Vorarlberg, will treu dir bleiben, bis mich der liebe Herrgott ruft,
o Vorarlberg will treu dir bleiben, bis mich der liebe Herrgott ruft!"

2. Du Ländle, meine teure Heimat, wo längst ein rührig Völklein weilt,
wo Vater Rhein, noch jung an Jahren, gar kühn das grüne Tal durcheilt;
hier hält man treu zum Heimatlande und rot-weiß weht es in der Luft.
"O Vorarlberg, will treu dir bleiben, bis mich der liebe Herrgott ruft,
o Vorarlberg, will treu dir bleiben, bis mich der liebe Herrgott ruft!"

3. Du Ländle, meine teure Heimat, wie könnt' ich je vergessen dein,
es waren doch die schönsten Jahre beim lieben, guten Mütterlein.
Drum muss ich immer wieder kommen, und trennte mich die größte Kluft.
"O Vorarlberg, will treu dir bleiben, bis mich der liebe Herrgott ruft,
o Vorarlberg, will treu dir bleiben, bis mich der liebe Herrgott ruft!"

## Aiheesta muualla
*
*

## Lähteet
Onnellinen ministeri

**Onnellinen ministeri** on Toivo Särkän ohjaama elokuva vuodelta 1941. Elokuva perustuu saksalaiseen Fred Hellerin ja Bruno Englerin kamarinäytelmään *Das Ministerium ist beleidigt* (1927, suom. *Ministeriötä on loukattu*). 

Birgit Kronström laulaa elokuvassa myöhemmin suosituksi tulleen ”Katupoikien laulun”, jonka on säveltänyt George de Godzinsky, kuten elokuvan muunkin musiikin, johon näytelmän alkuperäismusiikki vaihdettiin.

## Juoni

Mainospiirtäjä Kalevi Kari (Tauno Palo) saa mainoksen alusvaatemalliksi ministerin tyttären (Birgit Kronström), ja tästä syntyy skandaali, joskaan ei itse mallin mielestä.

## Näyttelijät

## Arviot

Kritiikissä elokuvaa on luonnehdittu musiikilla höystetyksi kepeästi kulkevaksi hullutteluksi. Tarjolla on myös erotiikkaa. Arto Pajukallio totesi *Helsingin Sanomissa* televisioesityksen arvostelussa, että elokuvassa on sekä tuoretta yritystä että koomista väkinäisyyttä.

## Lähteet
Komppanian neropatit

**Komppanian neropatit** on Matti Oraviston ohjaama sotilasfarssi vuodelta 1952. Se perustuu nimimerkki Topiaksen musiikkinäytelmään *Neropatti* (1938). Elokuvan juoni kehkeytyy varusmiesten lemmenhuolien ympärille.

## Näyttelijät

## Tuotanto

Matti Oravisto on tunnetumpi näyttelijänä ja oli ennen tätä esikoisohjaustaan tehnyt useita elokuvarooleja. Elokuvan musiikkikappaleet ovat Toivo Kärjen ja Reino Helismaan käsialaa.

Pentti Siimeksen nimeä ei ole alkutesteissä, mutta hänellä on elokuvassa ensimmäinen puheroolinsa päivystävänä alikersanttina.

## Vastaanotto

Kritiikeissä elokuvaa on pidetty juonettomana ja kankeana sekä sisällöltään vanhentuneena..

## Lähteet

## Aiheesta muualla
*
Kuningas Louie

**Kuningas Louie** () on Disneyn *[[Viidakkokirja (vuoden 1967 elokuva)|Viidakkokirja]]*-elokuvassa esiintyvä hahmo. Hän on oranki, joka hallitsee viidakon apinayhteisöä ja pitää valtaistuintaan ikivanhassa temppelinrauniossa. Toisin kuin elokuvan muut päähahmot, kuningas Louie ei perustu Rudyard Kiplingin alkuperäiseen kirjaan *[[Viidakkokirja]]*. Elokuvassa hän pitää Mowglia vankina ja pyytää Mowglia opettamaan hänelle tulen tekemisen salaisuuden, koska haluaa ”olla kuin ihmiset”.

Kuningas Louien alkuperäinen ääninäyttelijä oli laulaja Louis Prima. Hahmon suomenkielisenä äänenä toimi näyttelijä Eeki Mantere.

Kuningas Louie esiintyy myös Disneyn animaatiosarjoissa *[[Viidakkoviikarit]]* (nuorena) ja *[[Pilipalipilotit]]* (Baloon ystävänä).
Venäjän juutalaisten asuinalue

**Venäjän juutalaisten asuinalue**  (; , *der tkhum-ha-moyshəv*; , *tḥùm ha-mosháv*) oli Venäjän keisarikunnan länsiosissa vuosien 1791–1917 välillä sijainnut suuri alue, jolla keisarikunnan juutalaiset alamaiset saivat asua. Alueen rajasi keisarinna Katariina Suuri Puola-Liettualle kuuluneiden alueiden siirryttyä Puolan jaoissa Venäjälle vuonna 1772. Laajimmillaan alue sijaitsi nykyisten Liettuan, Latvian, Valko-Venäjän, Ukrainan, Moldovan, Länsi-Venäjän ja Itä-Puolan alueilla, ja siihen kuuluivat sen ajan suurista juutalaiskaupungeista muun muassa Vilna, Minsk ja Odessa. Kiova, Jalta ja muutama muu alueen suurista kaupungeista olivat kuitenkin juutalaisilta yhä suljettuja. Alue lakkautettiin virallisesti vuonna 1917 lokakuun vallankumouksen myötä.

## Asukasluku
Vuoteen 1891 mennessä 700&nbsp;000 Venäjän sisäosissa asunutta juutalaista oli pakkosiirretty tälle läntiselle asuinalueelle. Alueella asui lopulta 90 prosenttia kaikista Venäjän juutalaisista. Vuonna 1820 alueella asui 1,6 miljoonaa juutalaista, ja vuonna 1910 jo 5,6 miljoonaa siitä huolimatta että kaksi miljoonaa alueen juutalaista oli sinä aikana muuttanut ulkomaille, lähinnä Yhdysvaltoihin.

## Asumisoikeudet
Alue muodostettiin, koska Venäjä ei halunnut Puolalta sen haltuun siirtyneen juutalaisväestön taloudellisen vaikutuksen leviävän maan keskiosiin. Juutalaiset saivat asua alueen ulkopuolella vain erityisluvalla. Tällaisia etuoikeutettuja olivat tiettyjen kauppiaskiltojen pitkäaikaiset jäsenet, korkeakoulutetut henkilöt kuten lääkärit ja kätilöt, asepalveluksen suorittaneet perheineen, sekä tiettyjen alojen käsityöläiset. Nämä säännöt höllentyivät vuonna 1865, mutta niitä kiristettiin uudelleen vuonna 1891 Aleksanteri III:n aikana. Noiden vuosikymmenien aikana voimistui myös Suomen juutalaisyhteisö, kun Venäjän armeijasta vapautuneet juutalaiset jäivät Suomeen asumaan.

## Katso myös
* Venäjän juutalaiset

## Lähteet
* 
* 

### Viitteet

## Aiheesta muualla
Hans-Reinhard Koch

**Hans-Reinhard Koch** (27. marraskuuta 1929 Leinefelde – 25. huhtikuuta 2018) oli saksalainen roomalaiskatolinen piispa. Hänet vihki papiksi Erfurt-Meiningeniin Josef Freusberg 17. heinäkuuta 1955. Hänet nimitettiin Erfurt-Meiningenin vihkipiispaksi ja Medianan titulaaripiispaksi 15. toukokuuta 1985. Piispaksi vihkiminen seurasi 6. heinäkuuta. Pääkonsekraattorina toimi Joachim Wanke, jota avustivat Wolfgang Weider ja Norbert Werbs.

Koch jäi eläkkeelle 27. marraskuuta 2004. Hän kuoli aivoverenvuotoon 88-vuotiaana keväällä 2018.

## Lähteet
Friedrich Maria Rintelen

**Friedrich Maria Rintelen** (12. joulukuuta 1899 Ahlen – 9. marraskuuta 1988) oli saksalainen roomalaiskatolinen piispa. Hänet vihittiin papiksi Paderborniin 13. tammikuuta 1924 ja nimitettiin sen vihkipiispaksi sekä Chusiran titulaaripiispaksi 12. joulukuuta 1951. Piispaksi vihkiminen seurasi 24. tammikuuta 1952. Pääkonsekraattorina toimi Lorenz Jäger, jota avustivat Wilhelm Weskamm ja Augustinus Philipp Baumann.

Rintelen osallistui Vatikaanin toiseen kirkolliskokoukseen. Hän toimi vihkipiispana, kunnes erosi tehtävistään 15. elokuuta 1970.

## Lähteet
Wolfgang Ipolt

**Wolfgang Ipolt** (s. 17. maaliskuuta 1954 Gotha) on saksalainen roomalaiskatolinen piispa. Hänet vihittiin papiksi 30. kesäkuuta 1979 ja nimitettiin Görlitzin hiippakunnan johtoon 18. kesäkuuta 2011. Piispaksi vihkiminen seurasi 28. elokuuta. Pääkonsekraattorina toimi Rainer Maria Woelki, jota avustivat Konrad Zdarsa ja Joachim Wanke.

## Lähteet
Da Vinci (täsmennyssivu)

**Da Vinci** tai **Davinci** voi tarkoittaa seuraavia asioita:
* Leonardo da Vinci (1452–1519), italialainen yleisnero
* DaVinci Resolve, videoeditointiohjelmisto
* MS Da Vinci, laivan väliaikainen nimi

## Avaruustutkimus
* DAVINCI, suunniteltu Nasan tehtävä Venukseen
* Da Vinci (Kuun kraateri)
* Da Vinci (Marsin kraateri)
Douglas Rodríguez

**Douglas Rodríguez Gardiola** (3. kesäkuuta 1950 Santiago de Cuba – 21. toukokuuta 2012 Havanna) oli kuubalainen nyrkkeilijä, olympiamitalisti ja maailmanmestari.

Rodríguez voitti sarjan 51 kg olympiapronssia Münchenissä 1972. Havannassa 1974 hän voitti maailmanmestaruuden samassa painoluokassa. Vuoden 1971 Pan-Amerikan kisoissa Rodríguez saavutti pronssia.

Rodríguez kuoli sydäninfarktiin kotonaan Havannassa 61-vuotiaana 21. toukokuuta 2012.

## Lähteet
* Douglas Rodríguez Biography and Olympic Results  Olympics at Sports-Reference.com 

### Viitteet